Public procurement notice: Contract Notice
Published: 2024-03-21
Region: DK011
Contract type: Works
Procedure: Restricted procedure
CPV classification: 45000000: Construction work | 45100000: Site preparation work | 45200000: Building and civil engineering work | 45233000: Construction work for highways and roads | 71000000
Submission deadline: 2024-04-22
Award criteria: price, quality

Technical requirements: Entreprisen omfatter projektering og udførelse af totalentreprisen for genopretning af Frederiksborgvej på strækningen fra Landsdommervej til Tuborgvej/Tomsgårdsvej samt fra Bispebjerg Torv til kommunegrænsen ved Gladsaxevej. I alt en strækning på ca. 1,65 km. Genopretningen omfatter primært omsætning/fornyelse af kantsten samt fornyelse af belægninger på fortove, cykelstier og kørebaner. På nogle delstrækninger vil nogle elementer være udeladt, da de eksisterende belægninger er i tilstrækkelig god stand. Der er på en del af strækningen rød OB-belægning i midten af vejen, som også skal fornyes. Kørebanerne har i stor grad revnedannelse i længderetningen, og det må forventes, at der skal foretages ekstra tiltag i asfaltarbejdet for at forhindre ny revnedannelse i fremtiden. 
På den nordlige af de to delstrækninger findes ca. 100 eksisterende vejtræer. Imellem disse vejtræer er der længdeparkering delvist på cykelstien og henover eksisterende vandrende i brosten. Vejprofilet skal her ændres, således at længeparkeringen rykkes ned på kørebanen, og der etableres kantsten mod cykelsti. Vandrenden nedlægges. I den forbindelse skal eksisterende plantebede udvides og etableres med kantsten mod kørebane. Der skal foretages rodvitalisering for at fremtidssikre asfalten på cykelstien. Det forudses, at der opstår behov for etablering af et betydeligt antal nye vejbrønde for at sikre afvandingen i de nye parkeringslommer. 
Genopretningen omfatter dertil også generel udskiftning af vejbrønde og stikledninger i begrænset omfang samt fornyelse af signalanlægget i krydset Tomsgårdsvej/Tuborgvej/Frederiksborgvej. Som en del af belægningsfornyelsen på fortove udføres tilgængelighedstiltag som fx Københavner overkørsler og taktilfelter. 
Frederiksborgvej har generelt en stor mængde bustrafik, og omkring Emdruptorv er dette særligt udtalt. Det må forventes at der skal tages særlige hensyn hertil under anlægsarbejdet. På nogle delstrækninger er der udtalt butiksliv, hvortil der også skal tages særlige hensyn under anlægsarbejdet.
Der stilles følgende minimumskrav til ansøgers (totalentreprenørens) økonomiske og finansielle formåen:
•	Ansøger skal have en årsomsætning på minimum 50 mio. kr. i det seneste regnskabsår eller som gennemsnit i de tre seneste disponible regnskabsår. 
•	Ansøger skal have en egenkapital på minimum 10 mio. kr. i det senest offentliggjorte årsregnskab. 
•	Ansøger skal have en soliditetsgrad på minimum 10 % i det senest offentliggjorte årsregnskab.
Hvis der anvendes ekstern rådgiver, stilles der følgende mindstekrav til den økonomiske og finansielle formåen hos den rådgiver, som ansøger (totalentreprenøren) støtter sig på:
•	Rådgiver skal have en årsomsætning på minimum 5 mio. i det seneste regnskabsår eller som gennemsnit i de tre seneste disponible regnskabsår. 
•	Rådgiver skal have en egenkapital på minimum 2 mio. kr. i det senest offentliggjorte årsregnskab. 
•	Rådgiver skal have en soliditetsgrad på minimum 10 % i det senest offentliggjorte årsregnskab.
Ansøger skal til brug for ovenstående vurdering udfylde de relevante oplysninger i ESPD del IV afsnit B samt i særskilt ESPD for rådgiver (ved ekstern rådgivning).
Der stilles følgende minimumskrav til ansøgers tekniske og faglige formåen:
Krav til totalentreprenøren (ansøgeren)
•	Ansøgeren skal fremlægge 2 referencer vedr. udførelse af anlægsprojekter med renovering af veje, som omfatter håndtering af trafik i bymæssige områder. Ansøgeren skal selv have udført opgaven som enten hovedentreprenør eller totalentreprenør og hver af opgaverne skal have haft en anlægssum på mindst 5 mio. kr.
Krav til rådgiver
•	Ansøgerens tilknyttede rådgiver skal fremlægge 2 referencer vedr. rådgivning og projektering af anlægsprojekter med renovering af veje, som omfatter håndtering af trafik i bymæssige områder. Hver af opgaverne skal have haft en anlægssum på mindst 5 mio. kr. Hvis ansøgers rådgivning på opgaven sker in-house, skal ansøger i stedet fremlægge 2 referencer på, at ansøger har udført rådgivning på opgaver, som beskrevet i dette afsnit.
Referenceprojekter skal være udført inden for de seneste 5 år, hvilket vil sige, at opgaven ikke må være afsluttet for mere end 5 år siden beregnet fra ansøgningsfristen. Med afsluttede opgaver forstås i denne sammenhæng opgaver, hvor der er afholdt afleveringsforretning. 
Referencer, som dokumenterer opfyldelse af mindstekrav, skal være afsluttede. Med afsluttede forstås i denne sammenhæng ligeledes opgaver, hvor der er afholdt afleveringsforretning. 
Ansøgeren kan højst oplyse 4 referencer til dokumentation for opfyldelse af mindstekrav. Hvis ansøgeren afleverer mere end 4 referencer, vil TMF alene se på de første 4 referencer.
For hver reference skal ansøger oplyse følgende i ESPD del IV afsnit C:
•	Kort beskrivelse af entreprisen. 
•	Ansøgers konkrete rolle i entreprisen. 
•	Periode for entreprisens udførelse.
•	Værdien af entreprisen ekskl. Moms. 
•	Bygherre på entreprisen.  
TMF forbeholder sig retten til at kontakte bygherren for de vedlagte referencer og inddrage eventuelle udtalelser herfra i evalueringen.
Til beskrivelse af ansøgers tekniske og faglige formåen, kan ansøger aflevere udfyldt referenceliste med evt. referenceblade eller lignende bilag, der beskriver de efterspurgte oplysninger. Hvis ansøgeren vedlægger referencerne i en selvstændig referenceliste, bedes ansøgeren tydeligt anføre, hvilke referencer der opfylder hvilke mindstekrav.
En reference, der er anvendt til at opfylde minimumskravet til teknisk og faglig kapacitet, kan ligeledes anføres som reference ift. udvælgelsen, jf. afsnit 3.4. 
Referenceliste inklusive bilag kan uploades under afleveringskravet ”Supplerende filer” på Dalux i én samlet pdf-fil.
Hvis TMF modtager flere end 5 konditionsmæssige ansøgere, der ikke er omfattet af udelukkelsesgrundene samt opfylder egnethedskravene, vil TMF foretage en udvælgelse blandt disse ansøgere.
Til brug for udvælgelsen skal ansøgerne oplyse følgende i ESPD del V og/eller i referencelisten:
1.	Op til 3 referencer på lignende anlægsarbejder 
For hver reference bedes ansøger oplyse følgende (manglende oplysninger kan blive vurderet negativt):
•	Kort beskrivelse af entreprisen. 
•	Ansøgers konkrete rolle i entreprisen. 
•	Periode for entreprisens udførelse, herunder om den er afleveret eller igangværende.
•	Værdien af entreprisen ekskl. moms. 
•	Entrepriseform
•	Bygherre på entreprisen.  
•	Evt. bygherreudtalelse
Ansøger opfordres til at sikre en overskuelig og opdelt beskrivelse af de efterspurgte oplysninger i ESPD Del V/referencelisten. TMF forbeholder sig ret til at kontakte bygherre for de vedlagte referencer og lade udtalelser fra bygherre indgå i evalueringen af referencerne.
Referenceprojekter må maksimalt være 5 år på ansøgningstidspunktet, hvilket vil sige, at opgaven ikke må være afsluttet for mere end 5 år siden. Med afsluttede opgaver forstås i denne sammenhæng opgaver, hvor der er afholdt afleveringsforretning. 
Referencer til opfyldelse af udvælgelseskriterierne må gerne vedrøre igangværende opgaver. Hvis referencen vedrører en igangværende opgave, vil en del af bedømmelsen af referencen være, hvor langt i udførelsen opgaven er.
TMF vil udvælge de ansøgere, der har påvist de bedste og mest relevante referencer i forhold til den udbudte opgave. Vurderingen vil ske som en samlet vurdering af alle de oplyste referencer.
I vurderingen vil TMF særligt lægge positiv vægt på følgende:
•	Referencer, der vedrører anlægsarbejder udført i forbindelse med stærkt trafikerede veje
•	Referencer med udførelsestid over 6 måneder
•	Referencer udført i bymæssige og tætbefolkede områder
•	Referencer, der er udført i hoved- eller totalentreprise, og hvor ansøger selv var den udførende hoved- eller totalentreprenør
•	Opgaver udført for en offentlig bygherre
•	Erfaringer og kompetencer vedrørende opgaver, som er udført i en samarbejdsproces med bygherre
•	Positive bygherrereferencer, hvis vedlagt eller indhentet
•	At referencerne i øvrigt er sammenlignelige med den udbudte opgave, herunder med en sammenlignelig økonomisk størrelse
Vurderingen af Pris foretages på baggrund af den samlede tilbudssum.
TMF lægger vægt på den samlet laveste pris.

Eligibility requirements: other